রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
শাখা সুখা তের দলুই থাক সাবধানে |
মহীরাবণ নিল যেন শ্রীরামলক্ষ্মণে ||
এত বলি নিবারিল খাঁড়া ঢাল তীর |
ব্রহ্মচারীবেশ ধরে কালুসিংহ বীর ||
পরিধান অরুণ বসন পরিমাণ |
মাথায় অপূর্ব জটা প্রসন্ন নির্মাণ ||
গলায় রুদ্রাক্ষ মালা যার নাই মূল |
দুই কানে ফটিক পতঙ্গ সমতুল ||
করজাপ্য পরশে পবিত্র হৈল মন |
বদনে উচ্চারে বেদ বিচিত্র বচন ||
সর্ব অঙ্গে বিভূতিভূষণ ভিন্ন বেশ |
সিদ্ধ যোগপাটা নিল লম্বিত বিশেষ ||
দন্ড হাথে বীর কালু হৈল ব্রহ্মচারী |
ভূতুলে লম্পট যেন বুলে বেশধারী ||
চলিল কাঙুর মুখে হইয়া বিদায় |
ব্রহ্মচারীবেশ ধরি কালুসিংহ যায় ||
তের দলুই লাউসেন রহিল তরুতলে |
কর্পূরধর ভেটিতে সদার বংশ চলে ||
কুঞ্জরগমনে কালু ধীরে ধীরে যান |
ব্রহ্মার দুর্লভ ধনে বুদ্ধি হৈল আন ||
অতি অল্প জাত কালু তায় বর্ণহীনে |
পন্ডিত পাইলে পথে কবিতা বাখানে ||
না বলিতে বচন ঐমনি সাবধান |
যেন তার বদনে দেবতা অধিষ্ঠান ||
কাঙুরের গড়ে কালু দিল দরশন |
রায়টি পাথর বান্ধা দেখিল তখন ||
সরোজ বরুজ দেখে হরি হাথি সেনা |
কেহবা পরম সুখে বাজায় বাজনা ||
রঙ্গরসে কেহ-বা কামানে বহ্নি দেই |
শব্দ শুনি তরণি সমুখে রথ লেই ||
বিপর্যয় দেখি কালু গণিল নিদান |
তথাপি নাহিল শঙ্কা ধীরে ধীরে যান ||
বর্ণগুরু বৈষ্ণব যাইতে মানা নাই |
ব্রহ্মচারী দেখি সভে বলিল গোসাঁই ||
সামন্ত সজ্জনে দেই পাএ দন্ডবত |
সম্ভ্রম সন্ন্যাসী দেখি পরিত্যাগ পথ ||
ভেদমন্ত্র কল্পনা বিস্তর বীর জানে |
মারীচের মায়া নাই যার বিদ্যমানে ||
পার হৈল প্রথম চৌকির গড়খানা |
ঐরিকে দ্বিগুণ হৈল যত রাজসেনা ||
সাত গড় সত্বর রাখিল একে একে |
তারপর দেউল দেহারা সব দেখে ||
ময়মত্ত মাতঙ্গ তুরঙ্গ সারি সারি |
সরোবরে পদ্ম দেখে পরিপূর্ণ বারি ||
শহরে শহরে বুলে বাজারে বাজার |
পরিপূর্ণ ধন কড়ি দেখে সভাকার ||
পুরুষ রমণী দেখে যেন রতি কাম |
কেহ গৌরবর্ণ কেহ দুর্বাদল শ্যাম ||
সিংহল পদ্মিনী কেহ পথ বায়্যা যায় |
কোনখানে তান্ডবী হরির গুণ গায় ||
কাঙুর নিয়ড়ে কালু দেখে বিক্ষণ |
ঘরে ঘরে ভারথ জৈমুনি রামায়ণ ||
কেহ ধেনি দান করে অশ্ব অন্ন বাস |
কেহ রামায়ণ শুনে পূণ্য অভিলাষ ||
কত ঠাঞি কাব্যশাস্ত্র পড়ায় পন্ডিত |
কালুসিংহ দেখি হৈল মরমে মোহিত ||
হাথি ঘোড়া সৈন্য সেনা দেখিল বিস্তর |
দ্বিজ রূপরাম গান ধর্মের কিঙ্কর ||
তবে মহাবীর কালু মনে অনুমান |
হাথি ঘোড়া সৈন্য দেখি উড়িল পরাণ ||
একেক সিংহের পারা একেক সিফাই |
ইতে বড় সঙ্কট কেমনে রক্ষা পাই ||
.      ******************
.                                                   কলিঙ্গবিভা পালার পরের পৃষ্ঠায় . . .
.                                                                      পাতার উপরে . . .
মিলনসাগর
রূপরামের ধর্ম্মমঙ্গল
কলিঙ্গবিভা পালা
পৃষ্ঠা - ১  ২  ৩  ৪  ৫  ৬  ৭  ৮
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা